
28 Ιουλίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 2654 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Συμπλήρωση της με αριθ. 37/2014 απόφασης 
περί καθιέρωσης 24ωρης και επταήμερης απα¬ 
σχόλησης για την τεχνική υπηρεσία του Ν.Π.Δ.Δ. 
Πολιτιστικός, Αθλητικός και Κοινωνικός Οργανι¬ 
σμός «ΓΕΩΡΓΙΟΣ ΑΞΙΩΤΗΣ». 

2 

Έγκριση τροποποίησης Οργανισμού Εσωτερικής 
Υπηρεσίας Περιφέρειας Βορείου Αιγαίου. 

3 

Τροποποίηση της Α.Π. 11649/988/ΠΟ6/5/00178/ 
Ε/ν. 3299/2004/12.02.2010 απόφασης Γενικού Γραμ¬ 
ματέα Περιφέρειας Στερεός Ελλάδας, που αφορά 
την υπαγωγή στις διατάξεις του ν. 3299/2004, επεν¬ 
δυτικού σχεδίου της ατομικής επιχείρησης «ΒΑΛΚΑ- 
ΝΟΣ ΙΩΑΝΝΗΣ», ως προς το φυσικό και το οικονομι¬ 
κό αντικείμενο. 

4 

Καθιέρωση υπερωριακής απασχόλησης υπαλλή¬ 
λων ΥΕ Πυρασφάλειας - Πυροπροστασίας και ΔΕ 
Οδηγών Πυρασφάλειας- Πυροπροστασίας του 
Δήμου Κρωπίας έτους 2017 Β' εξαμήνου. 


ΑΠΟΦΑΣΕΙΣ 

Αριθμ. 43130 _ (1) 

Συμπλήρωση της με αριθ. 37/2014 απόφασης 
περί καθιέρωσης 24ωρης και επταήμερης απα¬ 
σχόλησης για την τεχνική υπηρεσία του Ν.Π.Δ.Δ. 
Πολιτιστικός, Αθλητικός και Κοινωνικός Οργανι¬ 
σμός «ΓΕΩΡΓΙΟΣ ΑΞΙΩΤΗΣ». 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

Ι.Τις διατάξεις του άρθρου 36 του ν. 3584/2007 «Κύ¬ 
ρωση του Κώδικα Κατάστασης Δημοτικών και Κοινοτι¬ 
κών Υπαλλήλων» (ΦΕΚ 143/Α). 

2. Τις διατάξεις των άρθρων 1 και280τουν. 3852/2010 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης» (ΦΕΚ 
87/Α). 

3. Τις διατάξεις του π.δ. 143/2010 «Οργανισμός της 
Αποκεντρωμένης Διοίκησης Αιγαίου» (ΦΕΚ 236/Α). 


4. Την αριθ. 37/2014 απόφαση του Διοικητικού Συμ¬ 
βουλίου του Πολιτιστικού, Αθλητικού και Κοινωνικού 
Οργανισμού «ΓΕΩΡΓΙΟΣ ΑΞΙΩΤΗΣ» σχετικά με την κα¬ 
θιέρωση 24ωρης και επταήμερης απασχόλησης για την 
τεχνική υπηρεσία του Πολιτιστικού, Αθλητικού και Κοι¬ 
νωνικού Οργανισμού «ΓΕΩΡΓΙΟΣ ΑΞΙΩΤΗΣ». 

5. Την με αριθ. 41/2017 απόφαση του Διοικητικού 
Συμβουλίου του Πολιτιστικού, Αθλητικού και Κοινωνι¬ 
κού Οργανισμού «ΓΕΩΡΓΙΟΣ ΑΞΙΩΤΗΣ» που αφορά στη 
συμπλήρωση της προγενέστερης με αριθ. 37/2014 από¬ 
φασης, αποφασίζουμε: 

Α. Εγκρίνουμε την με αριθμ. 41/2017 απόφαση του 
Διοικητικού Συμβουλίου του Πολιτιστικού, Αθλητικού 
και Κοινωνικού Οργανισμού «ΓΕΩΡΓΙΟΣ ΑΞΙΩΤΗΣ» που 
αφορά στη συμπλήρωση της προγενέστερης με αριθ. 
37/2014 απόφασης (ΦΕΚ 660/Β/21-4-2015) περί καθι¬ 
έρωσης 24ωρης και επταήμερης απασχόλησης για την 
τεχνική υπηρεσία του Πολιτιστικού, Αθλητικού και Κοι¬ 
νωνικού Οργανισμού «ΓΕΩΡΓΙΟΣ ΑΞΙΩΤΗΣ» και συγκε¬ 
κριμένα την δυνατότητα υπερωριακής απασχόλησης 
ενός (1) επιπλέον μόνιμου υπαλλήλου του Πολιτιστικού, 
Αθλητικού και Κοινωνικού Οργανισμού «ΓΕΩΡΓΙΟΣ ΑΞΙΩ- 
ΤΗΣ», κλάδου ΔΕ30 Τεχνικού (Συντηρητή Υδραυλικών 
Εγκαταστάσεων) για την εξυπηρέτηση των αναγκών του 
Τμήματος Διοίκησης και Οικονομικής Διαχείρισης. 

Μεταξύ των αναγκών που εξυπηρετούνται με απογευ¬ 
ματινή ή νυχτερινή υπερωριακή εργασία ή με εργασία 
κατά τις εξαιρέσιμες ημέρες είναι οι πολιτιστικές εκδη¬ 
λώσεις, εκθέσεις, διαλέξεις και σεμινάρια που λαμβάνουν 
χώρα καθ' όλη την διάρκεια της εβδομάδας. Επίσης η 
μουσική σχολή λειτουργεί τις απογευματινές ώρες. 
Επομένως ο άνω υπάλληλος του κλάδου ΔΕ30 Τεχνικού 
απασχολείται τόσο στον Παιδικό Σταθμό του ΝΠΔΔ όσο 
και στην υποστήριξη των εκδηλώσεων. 

Β. Από την παρούσα απόφαση δεν προκαλείται επιπλέ¬ 
ον δαπάνη σε βάρος του προϋπολογισμού του Πολιτιστι¬ 
κού, Αθλητικού και Κοινωνικού Οργανισμού «ΓΕΩΡΓΙΟΣ 
ΑΞΙΩΤΗΣ» του έτους 2017. 

Για τα επόμενα έτη προκαλείται ετήσια δαπάνη ύψους 
1.400,00 € η οποία θα προβλέπεται στους κωδικούς 
70- 6012 και 70-6051 των αντίστοιχων προϋπολογισμών. 

(Η με Α.Π. 1008/14-7-2017 βεβαίωση περί πιστώσεων 
του Πολιτιστικού, Αθλητικού και Κοινωνικού Οργανισμού 
«ΓΕΩΡΓΙΟΣ ΑΞΙΩΤΗΣ»), 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2654/28.07.2017 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 20 Ιουλίου 2017 
Ο Συντονιστής Αποκεντρωμένης Διοίκησης 
ΝΙΚΟΣ ΘΕΟΔΩΡΙΔΗΣ 


Αριθμ. 43105 _ (2) 

Έγκριση τροποποίησης Οργανισμού Εσωτερικής 
Υπηρεσίας Περιφέρειας Βορείου Αιγαίου. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις των άρθρων 241, 255 και 256 του 
ν. 3852/2010 (Καλλικράτης), όπως ισχύουν. 

2. Τις διατάξεις του άρθρου 24 του π.δ. 143/2010 (Ορ¬ 
γανισμός Αποκεντρωμένης Διοίκησης Αιγαίου). 

3. Τις διατάξεις των άρθρων 28 και 28Α του ν. 4325/2015 
«Εκδημοκρατισμόςτης Διοίκησης - Καταπολέμηση γρα¬ 
φειοκρατίας και Ηλεκτρονική Διακυβέρνηση. Αποκατά¬ 
σταση αδικιών και άλλες διατάξεις» (ΦΕΚ 47τ.Α'/2015). 

4. Την υπ’ αριθμ. 14192/15-5-2017 (ΦΕΚ 250/τ. Υ.Ο.Δ.Δ./ 
26-5-2017) απόφαση του Υπουργού Εσωτερικών περί 
διορισμού του Νικολάου Θεοδωρίδη ως Συντονιστή της 
Αποκεντρωμένης Διοίκησης Αιγαίου. 

5. Τις διατάξεις του άρθρου 5 παρ. 2 του ν. 4257/2014 
«Επείγουσες ρυθμίσεις αρμοδιότητας Υπουργείου Εσω¬ 
τερικών) (ΦΕΚ 93/τ.Α'/14-4-2014). 

6. Το αριθμ. 137/2010 Προεδρικό Διάταγμα «Οργανι¬ 
σμός Περιφέρειας Βορείου Αιγαίου» (ΦΕΚ 230 Α). 

7. Την αριθμ. 296/13-2-2014 απόφαση του Αναπληρω¬ 
τή Υπουργού Εσωτερικών «Έγκριση τροποποίησης του 
Οργανισμού Εσωτερικής Υπηρεσίας της Περιφέρειας 
Βορείου Αιγαίου» (ΦΕΚ Β'524). 

8. Την υπ' αριθμ. 91846/16 (ΦΕΚ 4281 Β/30-12-2016) 
Απόφαση του Γενικού Γραμματέα της Αποκεντρωμένης 
Διοίκησης Αιγαίου με θέμα «Έγκριση τροποποίησης Ορ¬ 
γανισμού Εσωτερικής Υπηρεσίας Περιφέρειας Βορείου 
Αιγαίου». 

9. Τ ις διατάξεις του ν. 4445/2016 «Εθνικός Μηχανισμός 
Συντονισμού, Παρακολούθησης και Αξιολόγησης των 
Πολιτικών Κοινωνικής Ένταξης και Κοινωνικής Συνοχής, 
ρυθμίσεις για την κοινωνική αλληλεγγύη και εφαρμο- 
στικές διατάξεις του ν. 4387/2016 (Α' 85) και άλλες δι¬ 
ατάξεις». 

10. Την αριθμ. πρωτ. οικ. 664/29-03-2017 Πρόσκλη¬ 
ση της Ειδικής Υπηρεσίας Διαχείρισης της Περιφέρειας 
Βορείου Αιγαίου για υποβολή φακέλου υποψηφιότητας 
Ενδιάμεσου Φορέα Διαχείρισης. 

11 .Την αριθμ. 13/2017 απόφαση της Εκτελεστικής 
Επιτροπής της Περιφέρειας Βορείου Αιγαίου. 

12. Το αριθμ. 35923/1927/6-7-2017 έγγραφο της Πε¬ 
ριφέρειας Βορείου Αιγαίου με το οποίο διαβιβάστηκε 
στην υπηρεσία μας η αριθμ. 131/2017 απόφαση του Πε¬ 
ριφερειακού Συμβουλίου Περιφέρειας Βορείου Αιγαίου. 


13. Την από 23/06/2017 επιστολή του Σωματείου Ερ¬ 
γαζομένων Π.Ε. Αέσβου με την οποία εκφράζεται η σύμ¬ 
φωνη γνώμη του για την τροποποίηση του Οργανισμού 
της Περιφέρειας Βορείου Αιγαίου. 

14. Την αριθμ. πρωτ. 37027/3568/11-7-2017 Βεβαίωση 
της Διεύθυνσης Οικονομικού της Περιφέρειας Βορείου 
Αιγαίου, αποφασίζουμε: 

Εγκρίνουμε την αριθμ. 131/2017 απόφαση του Περιφε¬ 
ρειακού Συμβουλίου της Περιφέρειας Βορείου Αιγαίου 
αναφορικά με την τροποποίηση των άρθρων 4, 26, 36, 
και 39 του Οργανισμού της Περιφέρειας Βορείου Αιγαίου, 
όπως αυτός έχει καταρτισθεί με το π.δ. 137/2010 (ΦΕΚ 
230/Α ) και τροποποιηθεί με την αριθμ. 296/13-2-2014 
απόφαση του Αναπληρωτή Υπουργού Εσωτερικών (ΦΕΚ 
Β'524) και την αριθμ. 91846/16 (ΦΕΚ 4281 Β/30-12-2016) 
Απόφαση του Γενικού Γραμματέα της Αποκεντρωμένης 
Διοίκησης Αιγαίου ως εξής: 

Άρθρο 4 

Διάρθρωση - Αρμοδιότητες Διεύθυνσης 

Αναπτυξιακού Προγραμματισμού 

1. Οι αρμοδιότητες της Διεύθυνσης Αναπτυξιακού 
Προγραμματισμού ανάγονται ιδίως στον περιφερειακό 
αναπτυξιακό σχεδίασμά, την προώθηση των εθνικών 
στρατηγικών στόχων, τον επιχειρησιακό προγραμματι¬ 
σμό, την παρακολούθηση και αξιολόγηση των δράσεων 
της Περιφέρειας, την παρακολούθηση της αναπτυξιακής 
πορείαςτης Περιφέρειας και την άσκηση αρμοδιοτήτων 
και υποχρεώσεων Ενδιάμεσου Φορέα Διαχείρισης για 
πράξεις επενδύσεων που εντάσσονται σε επιχειρησια¬ 
κά προγράμματα τα οποία συγχρηματοδοτούνται από 
πόρους της Ευρωπαϊκής Ένωσης. 

2. Τη Διεύθυνση Αναπτυξιακού Προγραμματισμού 
απαρτίζουν τα εξής τμήματα: 

α. Τμήμα Σχεδιασμού Περιφερειακής Πολιτικής. 

β. Τμήμα Εφαρμογής Προγραμμάτων και Έργων. 

γ. Τμήμα Κινήτρων Περιφερειακής Ανάπτυξης. 

δ.ΤμήμαΤεκμηρίωσης και Αξιολόγησης δράσεων Κρα¬ 
τικών Ενισχύσεων. 

3. Οι αρμοδιότητες της Διεύθυνσης Αναπτυξιακού 
Προγραμματισμού κατανέμονται στα υπαγόμενα σε 
αυτή τμήματα, ως εξής: 

α. Στο Τμήμα Σχεδιασμού Περιφερειακής Πολιτικής 
υπάγονται ιδίως οι εξής αρμοδιότητες: 

αα. Η εξειδίκευση των στόχων και των κατευθύνσεων 
της αναπτυξιακής πολιτικής στο επίπεδο της Περιφέ¬ 
ρειας. 

αβ. Η υποστήριξη της Εκτελεστικής Επιτροπής, των 
οργάνων διοίκησης, των υπηρεσιών της Περιφέρειας 
και των νομικών προσώπων, κατά τη διαδικασία κατάρτι¬ 
σης του Επιχειρησιακού Προγράμματος και των ετήσιων 
προγραμμάτων δράσης. 

αγ. Η συγκέντρωση όλων των απαιτούμενων στοιχείων 
από τις υπηρεσίες της Περιφέρειας και των νομικών της 
προσώπων για τη σύνταξη του σχεδίου Επιχειρησιακού 
Προγράμματος. 

αδ. Η υποστήριξη της Εκτελεστικής Επιτροπής για τη 
σύνταξη σχεδίου στρατηγικού σχεδιασμού και επιχειρη¬ 
σιακού προγραμματισμού, καθώς επίσης και του σχεδίου 







Τεύχος Β' 2654/28.07.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


27273 


του ετήσιου προγράμματος δράσης, το οποίο εξειδικεύει 
το Επιχειρησιακό Πρόγραμμα, κατ' έτος. 

αε. Η σύνταξη προτάσεων για τη διαμόρφωση της 
περιφερειακής αναπτυξιακής πολιτικής. Για τα προ¬ 
γράμματα που συγχρηματοδοτούνται από πόρους της 
Ευρωπαϊκής Ένωσης, εισηγείται σχετικά στην Ενδιάμεση 
Διαχειριστική Αρχή της Περιφέρειας, 
αστ. Η προώθηση των εθνικών στρατηγικών στόχων, 
αζ. Η άσκηση καθηκόντων εφαρμογής ως Δικαιούχου, 
στο πλαίσιο των αναπτυξιακών παρεμβάσεων για την 
προγραμματική περίοδο 2007-2013, όπως αυτή οριο- 
θετείται από το Εθνικό Στρατηγικό Πλαίσιο Αναφοράς 
(Ε.Σ.Π.Α.), περιλαμβανομένης και της υποστήριξης του 
συνόλου των φορέων της Αυτοδιοίκησης. 

αη. Η κατάρτιση του αναπτυξιακού προγράμματος της 
Περιφέρειας που χρηματοδοτείται από εθνικούς πόρους. 

αθ. Η έγκριση των μεσοχρόνιων αναπτυξιακών προ¬ 
γραμμάτων που εκπονούνται στο πλαίσιο των αντίστοι¬ 
χων περιφερειακών αναπτυξιακών προγραμμάτων και 
χρηματοδοτούνται από εθνικούς πόρους. 

αι. Ο συντονισμός των φορέων εκτέλεσης και η παρα¬ 
κολούθηση της πορείας εφαρμογής του αναπτυξιακού 
προγράμματος της Περιφέρειας που χρηματοδοτείται 
από εθνικούς πόρους. 

αια. Η διατύπωση προς τους κεντρικούς φορείς του 
δημόσιου τομέα προτάσεων για έργα και μέτρα πολι¬ 
τικής, εθνικής σημασίας που αφορούν την Περιφέρεια, 
αλλά εντάσσονται στο μεσοχρόνιο εθνικό αναπτυξιακό 
πρόγραμμα. 

β. Στο Τμήμα Εφαρμογής Προγραμμάτων και Έργων 
υπάγονται ιδίως οι εξής αρμοδιότητες: 

βα. Η υποστήριξη της Εκτελεστικής Επιτροπής κατά 
την υλοποίηση και αξιολόγηση του Επιχειρησιακού Προ¬ 
γράμματος. 

ββ. Η συνεργασία με τις υπηρεσίες της Περιφέρειας 
και τα νομικά της πρόσωπα για τη σύνταξη ενδιάμεσων 
και τελικών εκθέσεων αξιολόγησης του Επιχειρησιακού 
Προγράμματος. 

βγ. Ο σχεδιασμός και η εισήγηση συστημάτων και 
μεθόδων μέτρησης της αποτελεσματικότητας και απο- 
δοτικότητας των υπηρεσιών της Περιφέρειας και των 
νομικών της προσώπων, όπως διαδικασίες και δείκτες. 

βδ. Η διαμόρφωση και εισήγηση περιοδικών στόχων 
για τη βελτίωση της αποτελεσματικότητας και αποδοτι- 
κότητας των υπηρεσιών της Περιφέρειας και των νομι¬ 
κών της προσώπων. 

βε. Η συγκέντρωση στοιχείων και δεδομένων που ανα- 
φέρονται στην αποδοτικότητα και αποτελεσματικότητα 
των υπηρεσιών και στην επίτευξη των σχετικών περιοδι¬ 
κών τους στόχων, η παρακολούθηση της εξέλιξης τους, η 
επεξεργασία των στοιχείων και η έκδοση ενημερωτικών 
αναφορών. 

βστ. Η διατύπωση ετησίωςτων εκθέσεων αποδοτικό- 
τητας και αποτελεσματικότητας των υπηρεσιών καιτων 
νομικών προσώπων. 

βζ. Η εκπόνηση γενικών και ειδικών αναπτυξιακών 
μελετών που αφορούν τη χωρική αρμοδιότητα της Πε¬ 
ριφέρειας. 


βη. Η τελική διαμόρφωση, η μέριμνα για την έγκρι¬ 
ση και η παρακολούθηση της εκτέλεσης των ετήσιων 
Προγραμμάτων Δημοσίων Επενδύσεων περιφερειακού 
επιπέδου. 

βθ. Η παρακολούθηση της πορείας υλοποίησης, η δι¬ 
ενέργεια ελέγχων στους φορείς υλοποίησης έργων που 
χρηματοδοτούνται με εθνικούς πόρους για την τήρηση 
των δεσμεύσεων, τη νομιμότητα και κανονικότητα των 
δαπανών, την υλοποίηση του φυσικού αντικειμένου και 
την αξιοπιστία των οικονομικών στοιχείων. 

βι. Η παρακολούθηση της υλοποίησης των έργων που 
χρηματοδοτούνται με εθνικούς πόρους από το Πρό¬ 
γραμμα Δημοσίων Επενδύσεων ή άλλους πόρους και η 
κατανομή των πιστώσεων από το Πρόγραμμα Δημοσίων 
Επενδύσεων. 

βια. Η κατανομή των αντίστοιχων ποσών και η έγκριση 
της εκταμίευσης τους από τους λογαριασμούς που τηρεί 
το Περιφερειακό Ταμείο Ανάπτυξης στην Τράπεζα της 
Ελλάδος. 

βιβ. Ο προσδιορισμός των δικαιούχων των πιστώσεων 
των έργων που εγκρίνονται, όπου αυτό απαιτείται. 

βιγ. Η παρακολούθηση και η αξιολόγηση του σχεδια- 
σμού και της υλοποίησης όλων των αναπτυξιακών και 
θεσμικών παρεμβάσεων στη χωρική αρμοδιότητα της. 

γ. ΣτοΤμήμα Κινήτρων Περιφερειακής Ανάπτυξης υπά¬ 
γονται ιδίως οι εξής αρμοδιότητες: 

γα. Η συνεργασία με φορείς της περιφέρειας για τη 
σύνταξη και υποβολή προτάσεων υλοποίησης έργων 
που χρηματοδοτούνται από προγράμματα, στο πλαίσιο 
του στόχου Ευρωπαϊκή Εδαφική Συνεργασία. 

γβ. Η σύσταση Περιφερειακής Γνωμοδοτικής Επιτρο¬ 
πής η οποία γνωμοδοτεί για τα επενδυτικά προγράμμα¬ 
τα, στα πλαίσια της υλοποίησης των δράσεων Κρατικών 
Ενισχύσεων, σύμφωνα με την κείμενη νομοθεσία. 

γγ. Η παρακολούθηση της υλοποίησης των επενδυτι¬ 
κών σχεδίων, ανάκληση, τροποποίηση υπαγωγής / έντα¬ 
ξης και επιστροφή ενισχύσεων που έχουν καταβληθεί, 
σύμφωνα με την κείμενη νομοθεσία. Η συγκρότηση των 
Περιφερειακών Οργάνων Ελέγχου των επενδύσεων για 
την πιστοποίηση των δαπανών και την υλοποίηση των 
εγκεκριμένων εργασιών, σύμφωνα με την κείμενη νο¬ 
μοθεσία και η ολοκλήρωση και πιστοποίηση έναρξης 
παραγωγικής λειτουργίας. 

Η πραγματοποίηση των απαραίτητων διοικητικών 
διαδικασιών για καταβολή στους επενδυτικούς φορείς, 
από την αρμόδια υπηρεσία, ενισχύσεων που δικαιούνται. 

γδ. Η καταγραφή των νέων θέσεων εργασίας που δη- 
μιουργούνται από την υλοποίηση των εγκεκριμένων 
επενδύσεων. 

γε. Η παρακολούθηση και η επισήμανση στους αρμό¬ 
διους φορείς ζητημάτων, που αναφέρονται στη λήψη 
των αναγκαίων μέτρων προς βελτίωση του επιπέδου 
ζωής των πολιτών. 

γστ. Η γνωμοδότηση για κάθε θέμα τοπικού ή ευρύ¬ 
τερου ενδιαφέροντος, για το οποίο ζητείται η παροχή 
γνώμης. 

γζ. Η παρακολούθηση τήρησης μακροχρόνιων υπο¬ 
χρεώσεων επιχειρήσεων μετά την ολοκλήρωση και 
έναρξη παραγωγικής λειτουργίας των επενδυτικών τους 
σχεδίων. 

δ. ΣτοΤμήμαΤεκμηρίωσης και Αξιολόγησης δράσεων 
Κρατικών Ενισχύσεων υπάγονται ιδίως οι εξής αρμοδι¬ 
ότητες: 

δα. Η συγκέντρωση, επεξεργασία και τεκμηρίωση γεω¬ 
γραφικών, δημογραφικών, οικονομικών, κοινωνικών και 
άλλων στοιχείων που αφορούν την περιφέρεια. 

δβ. Η λειτουργία βάσης δεδομένων για την ενίσχυση, 
παρακολούθηση και εξέλιξη των μικρών και μεσαίων 
επιχειρήσεων της περιφέρειας, κατά κλάδο και τομείς 
της οικονομίας. 

δγ. Η παροχή στοιχείων για την καταγραφή των στοι¬ 
χείων των ενισχυόμενων επενδύσεων σε βάση δεδομέ¬ 
νων του αρμόδιου κρατικού φορέα. 

δδ. Η ευθύνη εκπλήρωσης του έργου των Κομβικών 
Σημείων Επαφής (ΚΟ.Σ.Ε.) της Περιφέρειας, όπως προ- 
βλέπεται στο άρθρο 19 του ν. 3882/2010 (Α' 166). 

δε. Η έκδοση προσκλήσεων για υπαγωγή επενδύσεων 
σε δράσεις κρατικών ενισχύσεων 
δστ. Η παραλαβή των αιτήσεων υπαγωγής επενδύ¬ 
σεων σε δράσεις κρατικών ενισχύσεων, ο έλεγχος των 
στοιχείων, η αξιολόγηση τους, η έκδοση αποφάσεων 
υπαγωγής / ένταξης σύμφωνα με την κείμενη νομοθεσία. 

δζ. Η υλοποίηση ενεργειών προβολής και δημοσιότη¬ 
τας των καθεστώτων ενίσχυσης κρατικών ενισχύσεων. 

δη. Η διατύπωση προτάσεων πολιτικής και μέτρων 
για την ανάπτυξη των μικρών και μεσαίων επιχειρήσεων 
προς το αρμόδιο Υπουργείο. 

δθ. Η πληροφόρηση και υποβοήθηση των μικρών και 
μεσαίων επιχειρήσεων σε κλαδικό ή άλλο επίπεδο, με 
σκοπό την ανάπτυξη της επιχειρηματικής ικανότητας 
και ανταγωνιστικότητάς τους. 

δι. Κάθε άλλη δράση που απαιτείται στα πλαίσια της 
επιλογής και έγκρισης πράξεων κρατικών ενισχύσεων 
σύμφωνα με την κείμενη νομοθεσία. 

Άρθρο 26 

Διάρθρωση - Αρμοδιότητες Διεύθυνσης 

Κοινωνικής Μέριμνας 

1. Η Διεύθυνση Κοινωνικής Μέριμνας ασκεί ιδίως αρ¬ 
μοδιότητες προνοιακού χαρακτήρα που αφορούν την 
οικογένεια, το παιδί, τους ηλικιωμένους, άτομα με ανα¬ 
πηρίες και ευπαθείς πληθυσμιακές ομάδες, καθώς και 
αρμοδιότητες που ανάγονται στην κοινωνική και οικο¬ 
νομική στήριξη ευπαθών ομάδων του πληθυσμού, στη 
διεξαγωγή ερευνών για την πρόληψη και αντιμετώπιση 
προβλημάτων που σχετίζονται με τη λειτουργία της κοι¬ 
νωνίας και τέλος σε θέματα που αφορούν την ενίσχυση 
και την προαγωγή του αθλητισμού και του πολιτισμού. 

2. Τη Διεύθυνση Κοινωνικής Μέριμνας απαρτίζουν τα 
εξής τμήματα: 

α. Τμήμα Κοινωνικής Αρωγής. 
β.ΤοΤμήμα Κοινωνικών Υπηρεσιών και Παρατηρητη¬ 
ρίου Κοινωνικής Ένταξης 
γ. Τμήμα Κοινωνικής Εργασίας, 
δ.Τμήμα Αθλητισμού και Πολιτισμού. 

3. Οι αρμοδιότητες της Διεύθυνσης Κοινωνικής Μέ¬ 
ριμνας κατανέμονται στα υπαγόμενα σε αυτή τμήματα, 
ως εξής: 

α. Το Τμήμα Κοινωνικής Αρωγής είναι αρμόδιο ιδίως 
για την εφαρμογή προγραμμάτων για τις κοινωνικές ομά¬ 


δες που χρήζουν ειδικής προστασίας, καθώς και για τον 
καθορισμό των όρων και της διαδικασίας παραχώρησης 
ακινήτων σε δικαιούχους, την έκδοση και ανάκληση πα¬ 
ραχωρητηρίων, τη ρύθμιση των δόσεων και τη βεβαίωση 
των χρεών παλαιών και νέων προσφύγων, τη νομιμοποί¬ 
ηση ανώμαλων αγοραπωλησιών και τα σχετικά με την 
ανταλλαγή και μεταβίβαση παραχωρηθέντων ακινήτων, 
την επιχορήγηση αστικών εταιρειών μη κερδοσκοπικού 
χαρακτήρα, τις οποίες είχε ιδρύσει η Νομαρχιακή Αυτοδι¬ 
οίκηση ή μετείχε σε αυτές, εφόσον ο σκοπός τους αναφέ- 
ρεται στην αντιμετώπιση προβλημάτων που απορρέουν 
από τη χρήση εξαρτησιογονων ουσιών και εφόσον η 
πραγματοποίηση του σκοπού τους ασκείται, κατά δια¬ 
δοχή, από την Περιφέρεια. Επίσης, το τμήμα αυτό είναι 
αρμόδιο για τη χορήγηση αδειών διενέργειας εράνων, 
λαχειοφόρων και φιλανθρωπικών αγορών σε υπερτοπι¬ 
κό επίπεδο και την ανάληψη χορηγουμένων οικονομικών 
ενισχύσεων σε φορείς κοινωνικής αντίληψης που επο¬ 
πτεύονται από τη Διεύθυνση Κοινωνικής Προστασίας 
που αποτελούν προϊόν των Ειδικών Κρατικών Λαχείων. 

β.ΤοΤμήμα Κοινωνικών Υπηρεσιών και Παρατηρη¬ 
τηρίου Κοινωνικής Ένταξης είναι αρμόδιο ιδίως για τη 
διασύνδεση των κοινωνικών υπηρεσιών και δομών σε 
επίπεδο Περιφέρειας για θέματα κοινωνικής πρόνοιας, 
την άσκηση αρμοδιοτήτων σχετικών με τον Κοινωνικό 
Σύμβουλο, κατ’ εφαρμογή της παρ. 4 του άρθρου 1 του 
ν. 2345/1995(Α'213), καθώς και αρμοδιοτήτων ελέγχου 
του ιδρύματος ή της Μονάδας Φροντίδας Ηλικιωμένων 
(Μ.Φ.Η.) και των φορέων παιδικής προστασίας, περι- 
λαμβανομένης της σύνταξης σχετικών εκθέσεων και 
διατύπωσης αντίστοιχων προτάσεων και τη διενέργεια 
κοινωνικών ερευνών για την εφαρμογή των προγραμ¬ 
μάτων πρόνοιας. 

Επίσης, το τμήμα αυτό είναι αρμόδιο για τη λειτουργία 
του Παρατηρητηρίου Κοινωνικής ένταξης και αποσκο¬ 
πεί: 

• Στην αποτελεσματική παρακολούθηση και το συντο¬ 
νισμό των στόχων, που εξειδικεύονται στο πλαίσιο της 
ΠΕΣΚΕ. 

• Στην ανάδειξη τοπικών αναγκών σε θέματα πολιτικών 
κοινωνικής προστασίας, πρόνοιας και αλληλεγγύης. 

• Στη διαβίβαση στοιχείων και πληροφοριών στο 
Ε.ΓΠ.Σ του Εθνικού Μηχανισμού και 

• Στην αποτύπωση και χαρτογράφηση των χωρικών 
διαστάσεων της φτώχειας και του κοινωνικού αποκλει¬ 
σμού. 

Ως πυλώνας της κοινωνικής ένταξης σε αυτοδιοικητικό 
επίπεδο, το Παρατηρητήριο θα προωθεί τις ακόλουθες 
δράσεις: 

■ Την εκπόνηση ετήσιας Περιφερειακής Έρευνας Ει¬ 
σοδήματος και Συνθηκών Διαβίωσης στην οικεία Περι¬ 
φέρεια, με στόχο τη μελέτη των επιπτώσεων συγκεκρι¬ 
μένων πολιτικών στη βελτίωση της ποιότητας ζωής των 
κατοίκων της Περιφέρειας. 

•Την ανάπτυξη και εφαρμογή εργαλείων και δεικτών 
παρακολούθησης των διαδικασιών κοινωνικής ένταξης 
των ωφελούμενων της ΠΕΣΚΕ, ιδίως σε ζητήματα, που 
άπτονται της ένταξης στην αγορά εργασίας και της ανά¬ 
πτυξης οικονομικής δραστηριότητας. 

•Την παρακολούθηση και καταγραφή κοινωνικών φαι¬ 
νομένων, όπως ακραία φτώχεια, υπερχρεωμένα νοικο¬ 
κυριά κ.λπ., και την αντιμετώπιση κοινωνικών προβλη¬ 
μάτων ιδιαίτερα των ευάλωτων πληθυσμιακών ομάδων. 

•Την ανάπτυξη, επέκταση και διαχείριση πληροφορι¬ 
ακού συστήματος, ως διαδικτυακής πύλης καταγραφής 
της φτώχειας και του κοινωνικού αποκλεισμού, συλλο¬ 
γής, επεξεργασίας και ανάλυσης συγκεντρωτικών στοι¬ 
χείων στατιστικού χαρακτήρα και αναφορών κοινωνικών 
φαινομένων σε περιφερειακό και τοπικό επίπεδο. 

Επιπλέον είναι αρμόδιο για τις δράσεις της περιφερεια¬ 
κής στρατηγικής, τόσο σε επίπεδο Περιφέρειας, όσο και 
σε επίπεδο Δήμων ιδίως για: 

Ι.Την κατηγοριοποίηση, ιεράρχηση και επεξεργασία 
παρεμβάσεων, προτάσεων και επιμέρους αναγκών, όπως 
αυτές προκύπτουν από τη διαδικασία της δημόσιας δι- 
αβούλευσης και τις σχετικές εισηγήσεις των Περιφερει¬ 
ακών και Δημοτικών Συμβουλίων και των αρμόδιων για 
θέματα κοινωνικής προστασίας υπηρεσιών τους. 

2. Τη διατύπωση εισηγητικών προτάσεων για τη λήψη 
μέτρων και τη διαμόρφωση σχετικών πολιτικών και την 
υποβολή τους στο Περιφερειακό Συμβούλιο για έγκριση. 

3. Τη σύνταξη της Περιφερειακής Στρατηγικής για την 
Κοινωνική Ένταξη (ΠΕ.Σ.Κ.Ε.), σε συνεργασία με τις αρμό¬ 
διες υπηρεσίες της Διεύθυνσης Κοινωνικής Ένταξης και 
Κοινωνικής Συνοχής και της Διεύθυνσης Καταπολέμησης 
της φτώχειας. 

4. Το συντονισμό των Δήμων εντός των ορίων της οι¬ 
κείας Περιφέρειας σε θέματα κοινωνικής αλληλεγγύης 
και τη μέριμνα για την εφαρμογή των οριζόντιων μέτρων 
πολιτικής και την ανάπτυξη παρεμβάσεων στο πλαίσιο 
της αντιμετώπισης ειδικών τοπικών αναγκών. 

5. Την κατάλληλη υποστήριξη και διάθεση τεχνογνωσί¬ 
ας στους Δήμους για την εφαρμογή και παρακολούθηση 
των πολιτικών κοινωνικής ένταξης. 

6. Τη δικτύωση όμορων Δήμων με επιδιωκόμενο σκο¬ 
πό την αντιμετώπιση κοινών αναγκών. 

7. Την παρακολούθηση σε περιφερειακό επίπεδο των 
ΠΕ.Σ.Κ.Ε., με έμφαση στην πρόοδο, που έχει επιτευχθεί 
κατά την εφαρμογή των επιμέρους δράσεων και την 
επίτευξη των στόχων που έχουν τεθεί, τόσο σε επίπεδο 
Περιφέρειας, όσο και σε επίπεδο Δήμων. 

8. Την αξιοποίηση στοιχείων και πληροφοριών από τα 
πληροφοριακά συστήματα και τις εισηγήσεις των Κοι¬ 
νωνικών Υπηρεσιών των Δήμων, καθώς και την εξέταση 
της μεταβολής των δεικτών κοινωνικού αποκλεισμού, σε 
μεσοπρόθεσμο και μακροπρόθεσμο ορίζοντα. 

9. Τη διενέργεια τακτικών συναντήσεων με εκπροσώ¬ 
πους της οικείας Περιφέρειας, των Δήμων, των κοινωνι¬ 
κών εταίρων, της κοινωνίας των πολιτών, των φορέων 
υλοποίησης παρεμβάσεων κοινωνικού χαρακτήρα, της 
Ειδικής Υπηρεσίας Διαχείρισης στο πλαίσιο Περιφερει¬ 
ακού Επιχειρησιακού Προγράμματος (Ε.Υ.Δ.-Π.Ε.Π.),του 
Τμήματος Κοινωνικών Υποθέσεων της Αποκεντρωμέ¬ 
νης Διοίκησης, σχετικά με την υλοποίηση των επιμέρους 
παρεμβάσεων και γενικότερα τη διενέργεια κοινωνικού 
διαλόγου - διαβούλευσης σε περιφερειακό επίπεδο. 

10. Τη δικτύωση των φορέων υλοποίησης προνοιακών 
παρεμβάσεων και κοινωνικών υπηρεσιών σε περιφερει¬ 
ακό επίπεδο. 


11. Την καταγραφή των βέλτιστων πρακτικών και τον 
εντοπισμό αποκλίσεων στην υλοποίηση. 

12. Τη διαβίβαση στοιχείων, δεδομένων και πληρο¬ 
φοριών προς το Ε.ΓΠ.Σ. του Εθνικού Μηχανισμού, και 

13. Τη σύνταξη και υποβολή ετήσιας έκθεσης, κατό¬ 
πιν έγκρισης από το οικείο Περιφερειακό Συμβούλιο, 
προς τις αρμόδιες υπηρεσίες της Διεύθυνσης Κοινωνι¬ 
κής Ένταξης και Κοινωνικής Συνοχής και της Διεύθυνσης 
Καταπολέμησης της φτώχειας της Γενικής Διεύθυνσης 
Πρόνοιας. 

γ.ΤοΤμήμα Κοινωνικής Εργασίας είναι αρμόδιο ιδίως 
για την εφαρμογή προγραμμάτων στέγασης, κοινωνικής 
και οικονομικής επανένταξης ευπαθών ομάδων του πλη¬ 
θυσμού, τη συμβουλευτική, ψυχολογική και κοινωνική 
υποστήριξη των ευπαθών ομάδων, για θέματα άσκησης 
κοινωνικής εργασίας, για τον καθορισμό των προϋπο¬ 
θέσεων και του τρόπου άσκησης του αντικειμένου της 
κοινωνικής εργασίας σε όλους τους τομείς εφαρμογής, 
για την εκπαίδευση σπουδαστών κοινωνικής εργασίας 
κατά τη διάρκεια της πρακτικής τους άσκησης, καθώς 
και για θέματα διακρατικών υιοθεσιών. 

δ. Το Τμήμα Αθλητισμού και Πολιτισμού είναι αρμό¬ 
διο ιδίως για το συντονισμό δράσεων των πολιτιστικών 
φορέων της περιφέρειας, την υλοποίηση πολιτιστικών 
προγραμμάτων και εκδηλώσεων υπερτοπικής σημασίας, 
τη θέσπιση βραβείων, χορηγιών και άλλων μέσων για την 
ενθάρρυνση της ανάπτυξης των γραμμάτων και των τε¬ 
χνών, με παράλληλη εποπτεία και ενίσχυση συλλόγων και 
φορέων που επιδιώκουν αντίστοιχους σκοπούς, την κοινή 
οργάνωση με τοπικούς φορείς πολιτιστικών εκδηλώσεων 
με σκοπό τη διατήρηση της τοπικής πολιτιστικής κληρο¬ 
νομιάς και τη διάδοση της στους νέους, καθώς και για τη 
σύσφιξη σχέσεων της Περιφέρειας με τις δευτεροβάθμιες 
και τριτοβάθμιες οργανώσεις αποδήμων, που εκπροσω¬ 
πούν πανελλαδικά ή διεθνώς όλους τους αποδήμους. 

4. Στην Περιφερειακή Ενότητα Λήμνου συστήνεται 
Γραφείο Κοινωνικών Υπηρεσιών, με έδρα τη Μύρινα, 
ως αποκεντρωμένη μονάδα του Τμήματος Κοινωνικών 
Υπηρεσιών 

Άρθρο 36 

Οι θέσεις του προσωπικού της Περιφέρειας Βορείου 
Αιγαίου διακρίνονται σε κατηγορίες και κλάδους ή ειδι¬ 
κότητες, ως εξής: 


Γ) 1. Προσωπικό Ιδιωτικού Δικαίου Αορίστου Χρόνου 
(οργανικές θέσεις) 

Κλάδος ΠΕ Διοικητικού-Οικονομικού 
Περιλαμβάνει μία (1) θέση 
Κλάδος ΠΕ Γεωτεχνικών 
Περιλαμβάνει μία (1) θέση 

Κλάδος ΠΕ Επιχειρησιακής Έρευνας και Μάρκετινγκ 
Περιλαμβάνει μία (1) θέση 
ΚλάδοςΤΕ Διοικητικού-Λογιστικού 
Περιλαμβάνει δύο (2) θέσεις 
ΚλάδοςΤΕ Τεχνολόγων Γεωπονίας 
Περιλαμβάνει μία (1) θέση 
Κλάδος ΔΕ Γεωτεχνικών 
Περιλαμβάνει μία (1) θέση 

Κλάδος ΔΕ Διοικητικών Γραμματέων 
Περιλαμβάνεις τρεις (3) θέσεις 
Κλάδος ΔΕ Οδηγών 
Περιλαμβάνεις δύο (2) θέσεις 
Κλάδος ΥΕ Προσωπικού Καθαριότητας 
Περιλαμβάνει μία (1) θέση 

Γ) 2. Ειδικό Επιστημονικό Προσωπικό Ιδιωτικού Δικαί¬ 
ου Αορίστου Χρόνου (οργανικές θέσεις) 

Κλάδος ΠΕ Διοικητικού - Οικονομικού 
Περιλαμβάνει μία (1) θέση 
Κλάδος ΠΕ Μηχανικών 
Περιλαμβάνει μία (1) θέση 
Κλάδος ΠΕ Γεωτεχνικών 
Περιλαμβάνει μία (1) θέση 


Άρθρο 39 

Προϊστάμενοι Τμημάτων 

Διεύθυνση Αναπτυξιακού Προγραμματισμού (έδρα) 

1) Στο Τμήμα Σχεδιασμού Περιφερειακής Πολιτικής 
προΐσταται υπάλληλος των κλάδων ΠΕ Μηχανικών όλων 
των κλάδων, ΠΕ Περιφερειολόγων, ΠΕ Γεωπόνων, ΠΕ Δα¬ 
σολόγων, ΠΕ Διοικητικού - Οικονομικού, ΠΕ Οικονομικού, 
ήΤΕ Μηχανικών όλων των κλάδων, ΤΕ Διοίκησης Μονά¬ 
δων Τοπικής Αυτοδιοίκησης, ΤΕ Διοικητικού - Λογιστι¬ 
κού, ΤΕ Λογιστικού. 

2) Στο Τμήμα Εφαρμογής Προγραμμάτων και Έργων 
προΐσταται υπάλληλος των κλάδων ΠΕ Διοικητικού - Οι¬ 
κονομικού, ΠΕ Οικονομικού, ΠΕ Μηχανικών όλων των 
κλάδων, ΠΕ Γεωπόνων, ΠΕ Δασολόγων ή ΤΕ Μηχανικών 
όλων των κλάδων, ΤΕ Διοικητικού - Λογιστικού, ΤΕ Λογι¬ 
στικού,ΤΕ Διοίκησης ΜονάδωνΤοπικής Αυτοδιοίκησης. 

3) Στο Τμήμα Κινήτρων Περιφερειακής Ανάπτυξης 
προΐσταται υπάλληλος των κλάδων ΠΕ Διοικητικού - 
Οικονομικού, ΠΕ Οικονομικού, ΠΕ Μηχανικών όλων 
των κλάδων, ΠΕ Γεωπόνων ή ΤΕ Μηχανικών όλων των 
κλάδων, ΤΕ Διοικητικού - Λογιστικού, ΤΕ Λογιστικού, ΤΕ 
Διοίκησης ΜονάδωνΤοπικής Αυτοδιοίκησης, ΤΕ Τεχνο¬ 
λόγων Γεωπονίας. 

4) Στο Τμήμα Τεκμηρίωσης και Αξιολόγησης δράσε¬ 
ων Κρατικών Ενισχύσεων προΐσταται υπάλληλος των 
κλάδων ΠΕ Διοικητικού - Οικονομικού, ΠΕ Οικονομικού, 
ΠΕ Διοικητικού, ΠΕ Οικονομικής και Περιφερειακής Ανά¬ 
πτυξης, ΠΕ Περιφερειολόγων, ΠΕ Μηχανικών όλων των 
κλάδων, ΠΕ Γεωπόνων, ΠΕ Κοινωνικής Διοίκησης ή ΤΕ 
Μηχανικών όλων των κλάδων, ΤΕ Διοικητικού - Λογιστι¬ 
κού, ΤΕ Διοικητικού, ΤΕ Λογιστικού, ΤΕ Διοίκησης Μονά¬ 
δων Τοπικής Αυτοδιοίκησης. 


Διεύθυνση Κοινωνικής Μέριμνας (έδρα) 

72) Στο Τμήμα Κοινωνικής Αρωγής προΐσταται υπάλ¬ 
ληλος των κλάδων ΠΕ Κοινωνικής Διοίκησης, ΠΕ Κοινωνι¬ 
κής Εργασίας, ΠΕ Διοικητικού - Οικονομικού, ΠΕ Διοικητι¬ 
κού, Π Ε Οικονομικού, ΠΕ Κοινωνιολόγων, ΤΕ Κοινωνικής 
Εργασίας, ΤΕ Επισκεπτών Υγείας. 

73) Στο Τμήμα Κοινωνικών Υπηρεσιών και Παρατη¬ 
ρητηρίου Κοινωνικής Ένταξης προΐσταται υπάλληλος 
των κλάδων ΠΕ Κοινωνικής Διοίκησης, ΠΕ Κοινωνικής 


Εργασίας, ΠΕ Διοικητικού - Οικονομικού, ΠΕ Διοικητικού, 
ΠΕ Οικονομικού, ΠΕ Κοινωνιολόγων, ΤΕ Κοινωνικής Ερ¬ 
γασίας, ΤΕ Επισκεπτών Υγείας. 

74) ΣτοΤμήμα Κοινωνικής Εργασίας προΐσταται υπάλ¬ 
ληλος των κλάδων ΠΕ Κοινωνικής Διοίκησης, ΠΕ Κοινωνι¬ 
κής Εργασίας, ΠΕ Διοικητικού - Οικονομικού, ΠΕ Διοικητι¬ 
κού, ΠΕ Οικονομικού, ΠΕ Κοινωνιολόγων, ΠΕ Ψυχολόγων, 
ΤΕ Κοινωνικής Εργασίας, ΤΕ Επισκεπτών Υγείας. 

75) ΣτοΤμήμα Αθλητισμού και Πολιτισμού προΐσταται 
υπάλληλος των κλάδων ΠΕ Διοικητικού - Οικονομικού, 
ΠΕ Διοικητικού, ΠΕ Οικονομικού, ΠΕ Καθηγητών, ΠΕ Δα¬ 
σκάλων ή ΤΕ Διοικητικού - Λογιστικού, ΤΕ Διοικητικού, 
ΤΕ Λογιστικού, ΤΕ Διοίκησης Μονάδων Τοπικής Αυτοδι¬ 
οίκησης, ΔΕ Διοικητικού. 

Από την παρούσα τροποποίηση του Οργανισμού Εσω¬ 
τερικής Υπηρεσίας δεν προκαλείται δαπάνη σε βάρος 
του προϋπολογισμού της Περιφέρειας Βορείου Αιγαίου 
για το τρέχον και τα επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 20 Ιουλίου 2017 
Ο Συντονιστής Αποκεντρωμένης Διοίκησης 
ΝΙΚΟΣ ΘΕΟΔΩΡΙΔΗΣ 


(3) 

Τροποποίηση της Α.Π. 11649/988/Π06/5/00178/ 
Ε/ν. 3299/2004/12.02.2010 απόφασης Γενικού 
Γραμματέα Περιφέρειας Στερεός Ελλάδας, που αφο¬ 
ρά την υπαγωγή στις διατάξεις του ν. 3299/2004, 
επενδυτικού σχεδίου της ατομικής επιχείρησης 
«ΒΑΛΚΑΝΟΣ ΙΩΑΝΝΗΣ», ως προς το φυσικό και 
το οικονομικό αντικείμενο. 

Με την Α. Π. 142492/1574/Π06/5/00178/Ε/ν. 3299/ 
2004/19.07.2017 απόφαση του Περιφερειάρχη Στε¬ 
ρεός Ελλάδας, που εκδόθηκε σύμφωνα με τις διατά¬ 
ξεις του άρθρου 8 του ν. 3299/2004, του άρθρου 186 
του ν. 3852/2010, του άρθρου 16 του ν. 3908/2011, 
του άρθρου 20 του ν. 4146/2013, του άρθρου 85 του 
ν. 4399/2016, του άρθρου 20 και 22 του ν. 4479/2017 
εγκρίθηκε η τροποποίηση της Α. Π. 62908/5569/ 
Π06/5/00134/Ε/ν. 3299/2004/16.07.2009 απόφασηςτου 
Γ.Γ.Π.Σ.Τ.Ε. που αφορούσε την υπαγωγή στις διατάξεις του 
ν. 3299/2004, επενδυτικού σχεδίου της ατομικής επιχεί¬ 
ρησης «ΒΑΛΚΑΝΟΣ ΙΩΑΝΝΗΣ», με σκοπό την ίδρυση 
μονάδας παραγωγής μηχανημάτων (3330 ΣΤΑΚΟΔ), ως 
προς το φυσικό και οικονομικό αντικείμενο των ενισχυ- 
όμενων δαπανών. 

Το συνολικό ενισχυόμενο κόστος του επενδυτικού 
σχεδίου ορίζεται σε 398.761,00€, με ποσοστό επιχορή¬ 
γησης 50,00%, ήτοι ποσό επιχορήγησης 199.380,50 €. 

Η ιδία συμμετοχή του φορέα θα ανέλθει στο ποσό 
των 99.690,25 € ήτοι ποσοστό 25,00% της συνολικής 
ενισχυόμενης δαπάνης. Το τραπεζικό δάνειο που θα 
χρησιμοποιηθεί για την υλοποίηση της επένδυσης θα 

ανέλθει σε 99.690,25 € ήτοι ποσοστό 25,00% της συνο¬ 
λικής ενισχυόμενης δαπάνης. 

Από την υλοποίηση της επένδυσης θα δημιουργηθεί 
1 νέα θέση απασχόλησης (1 ΕΜΕ). 

Δεν απαιτείται Γνωμοδοτική Επιτροπή του αρθ. 27 του 
ν. 4399/2016. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Ο Περιφερειάρχης 
ΚΩΝΣΤΑΝΤΙΝΟΣ ΜΠΑΚΟΓΙΑΝΝΗΣ 


Αριθμ. 15190 _ (4) 

Καθιέρωση υπερωριακής απασχόλησης υπαλλή¬ 
λων ΥΕ Πυρασφάλειας - Πυροπροστασίας και ΔΕ 
Οδηγών Πυρασφάλειας- Πυροπροστασίας του 
Δήμου Κρωπίας έτους 2017 Β' εξαμήνου. 

Ο ΔΗΜΑΡΧΟΣ ΚΡΩΠΙΑΣ 

Έχοντας υπόψη: 

1. Το με αριθμ. 13492/26-04-2017 έγγραφο του ΥΠ. 
ΕΣ. /ΓΕΝ. Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ ΚΑΙ ΔΙ¬ 
ΟΙΚΗΤΙΚΗΣ ΥΠΟΣΤΗΡΙΞΗΣ Δ/ΝΣΗ ΟΙΚΟΝΟΜΙΚΗΣ ΚΑΙ 
ΑΝΑΠΤΥΞΙΑΚΗΣ ΠΟΛΙΤΙΚΗΣΤΟΠΙΚΗΣ ΑΥΤΟΔΙΟΙΚΗΣΗΣ/ 
ΤΜΗΜΑ ΕΠΙΧΟΡΗΓΗΣΕΩΝ Τ.Α. (Κατανομή ποσού ύψους 
16.910.000,00€ από τους Κεντρικούς Αυτοτελείς Πόρους 
έτους 2017 στους Δήμους της Χώρας για την κάλυψη 
δράσεων Πυροπροστασίας). 

2. Την με αριθμ. 471/21-06-2017 απόφαση ανάληψης 
υποχρέωσης δαπάνης. 

3. Την με αριθμό 104/2017 απόφαση της Οικονομικής 
Επιτροπής. 

4. Την με αριθμ. πρωτ. 8491/2017 Εισήγηση των Οικο¬ 
νομικών Υπηρεσιών. 

5. Την με αριθμ. απόφαση 116/2017 του Δημοτικού 
Συμβουλίου. 

6. Την με αριθμ. 43033/15934 στις 16-6-2017 έγκριση 
της Αποκεντρωμένης Διοίκησης Αττικής. 

7. Τις διατάξειςτου άρθρου 280 του ν. 3852/2010 «Αρ¬ 
μοδιότητες της Αποκεντρωμένης Διοίκησης» 

8. Τις διατάξειςτου άρθρου 238του ν. 3852/2010 περί 
ελέγχου νομιμότητας πράξεων ΟΤΑ. 

9. Τη με αριθμ. 81/2017 απόφαση Δημοτικού Συμβου¬ 
λίου, που αφορά τη πρόσληψη δέκα εννέα (19) ατόμων 
εκ των οποίων δέκα επτά (17) ΥΕ Πυρασφάλειας -Πυ¬ 
ροπροστασίας και δύο (2) ΔΕ Οδηγών Πυροσβεστικών, 
διάρκειας τριών μηνών. 

10. Την υπ’ αριθμ. 10569/7-06-2017 και 14413/7-07-2017 
αποφάσεις Δημάρχου Πρόσληψης δέκα εννέα (19) ατόμων, 
διάρκειας τριών μηνών. 

11 .Την με Α.Π. 35729/13438 στις 17/05/2017 έγκριση 
της Αποκεντρωμένης Διοίκησης Αττικής για την νομι¬ 


μότητα της αριθμ. 81/2017 απόφασης Δημοτικού Συμ¬ 
βουλίου. 

12. Τις διατάξεις του άρθρου 20 του ν. 4354/2015. 

13. Την εισήγηση Προϊσταμένου της Δ/νσης Περιβάλ¬ 
λοντος του Τμήματος Πολιτικής Προστασίας, σύμφωνα 
με τις οποίες, για να αντιμετωπισθούν έκτακτες ή επεί¬ 
γουσες υπηρεσιακές ανάγκες για το έτος 2017, απαιτείται 
πρόσθετη και υπερωριακή απασχόληση κατά τις απο¬ 
γευματινές ώρες του προσωπικού που δεν μπορεί να 
υπερβαίνει τις είκοσι (20) ώρες ανά υπάλληλο το μήνα. Ο 
αριθμός των ωρών υπερωριακής απασχόλησης δεν είναι 
ίδιος για κάθε δικαιούχο, αλλά σύμφωνα με τις ανάγκες 
και τις πραγματοποιούμενες από τον κάθε εργαζόμενο 
ώρες, αποφασίζουμε: 

Καθιερώνουμε υπερωριακή απογευματινή εργασία 
για το Β’ εξάμηνο έτους 2017, μέσα στα όρια που προ¬ 
βλέπουν οι διατάξεις του άρθρου 20 του ν. 4354/2015 
(ΦΕΚ176/Α716-12-2015) περί αποζημίωσης για εργασία 
υπερωριακή απογευματινή πέραν του ωραρίου με ημε¬ 
ρομηνία ισχύος του νόμου από 1 /1/2016, όπου σύμφωνα 
με το προαναφερθέν άρθρο «οι αποφάσεις Δημάρχου 
για τον αριθμό υπαλλήλων, το χρονικό διάστημα και 
οι ώρες υπερωριακής απασχόλησης τους δημοσιεύο¬ 
νται στην Εφημερίδα της Κυβερνήσεως και έχουν ισχύ 
από την δημοσίευσης τους και μετά» για το υπηρετούν 
Ι.Δ.Ο.Χ. προσωπικό ΥΕ Εργατών Πυρασφάλειας - Πυρο¬ 
προστασίας και ΔΕ Οδηγών Πυροσβεστικών του Δήμου 
Κρωπίας έτους 2017 ως εξής: 

ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 

1. ΣΤΗΝ ΥΠΗΡΕΣΙΑ ΠΕΡΙΒΑΛΛΟΝΤΟΣΤΟΥΤΜΗΜΑΤΟΣ 
ΠΟΛΙΤΙΚΗΣ ΠΡΟΣΤΑΣΙΑΣ 

Υπερωριακή απογευματινή εργασία μέχρι 22η ώρα: 
- Για δέκα εννέα (19) υπαλλήλους Ι.Δ.Ο.Χ. με ανώτατο επι¬ 
τρεπτό όριο ανά εργαζόμενο είκοσι (20) ώρες μηνιαίως. 

Στον ΚΑ 35-6042.001 με τίτλο «Αποζημίωση υπερωρι- 
ακής εργασίας» έχει προϋπολογιστεί πίστωση 2.200,00 €. 

Η παρούσα αποτελεί πρόβλεψη για την κάλυψη των 
αναγκών του Β’ εξαμήνου 2017. 

Ο αριθμός των απογευματινών ωρών δεν θα υπερ¬ 
βαίνει τις 20 ώρες μηνιαίως ανά υπάλληλο. Ο αριθμός 
των ωρών υπερωριακής απασχόλησης δεν είναι ίδιος 
για κάθε δικαιούχο, αλλά σύμφωνα με τις ανάγκες και τις 
πραγματοποιούμενες από τον κάθε εργαζόμενο ώρες. 
Ο αριθμός των δεδουλευμένων ωρών των υπαλλήλων 
θα βεβαιώνεται από τον υπεύθυνο Προϊστάμενο της 
Διεύθυνσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κορωπί, 19 Ιουλίου 2017 
Ο Δήμαρχος 
ΔΗΜΗΤΡΙΟΣ ΚΙΟΥΣΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























